**ОТЧЕТ**

**за извършена дейност по**

**Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане, за одобряване, ползване и заплащане на услугите от Наредбата от лица над 18-годишна възраст,**

**за периода 01.04.2019г. – 30.09.2019г.**

За периода от 01.04.2019 г. до 30.09.2019 г. са постъпили 53 заявления за заплащане на медицински и други услуги по чл. 82, ал. 1а и 3 от Закона за здравето на български граждани над 18 години.

|  |  |  |  |  |  |
| --- | --- | --- | --- | --- | --- |
| Период на отчитане | Брой подадени заявления | Брой разглеждания на преписките | издадени заповеди за разрешение | заповеди за откази | заявления насочени към комисия по S2 |
|   |   |   | лечение в чужбина | покана на чуждестранен специалист | закупуване на лекарствени продукти |   |   |
| Заявления, постъпили в НЗОК за периода 01.04.-30.09.2019  | **53** | **123** | **5** |   |   | **6** | **8** |
| **Общо** | **53** | **123** | **5** |  |  | **6** | **6** |

 От тях 23 са предадени като неприключени преписки от Министерство на здравеопазването, на основание § 13, ал. 2 и 3 от преходните и заключителни разпоредби на Закона за бюджета на Националната здравноосигурителна каса за 2019 г.

 За посочения период в НЗОК са постъпили 30 нови заявления по реда на Наредба №2 от 27 март 2019г. за медицинските и други услуги по чл.82, ал.1а и 3 от Закона за здравето и за реда и условията за тяхното одобряване, ползване и заплащане.Подадените заявления са предимно за одобряване на заплащане на дейности по органна и костно-мозъчна трансплантация.

 Общ брой лица кандидатствали за одобряване на заплащане на лечение в чужбина: 53, в т.ч. за трансплантации – 22.

* За трансплантация на бял дроб- 5
* За трансплантация на бял дроб и сърце - 1;
* За трансплантация на бъбрек- 6;
* За трансплантация на бъбрек и панкреас – 1;
* За трансплантация на бъбрек и пластика на пикочен мехур – 1;
* За трансплантация на панкреас/панкреасни клетки – 2;
* За стволово-клетъчна трансплантация – 6;

 По пет заявления са изготвени проекти на заповед за одобряване заплащането на услуга по чл. 4, т. 1 от Наредба №2/2019 г. Два случая са прекратени, поради изтичане на нормативно определения срок за отстраняване на неясноти и непълноти в съдържащата се документация.

 По 6 заявления са издадени проекти на заповеди за откази, поради липсата на определените предпоставки за заплащане на услуги при условията и по реда на Наредбата.

Тези проекти са представени с доклади до управителя на НЗОК.

Преписките по 8 заявления са насочени за издаване на формуляр S2 към комисия за разглеждане на искания за издаване на разрешение за получаване на лечение на територията на друга държава –членка на ЕС.

По всички новопостъпили заявления са изпратени писма за изготвяне на доклади на външни експерти/профилната комисия по трансплантология и /или за отсраняване на непъллноти от заявителя.

Във връзка с публикувана на официалната интернет страница на министерство на здравеопазването на Наредба за изменение и допълнение на Наредба 2 от 27.03.2019г. за медицинските и други услуги по чл. 82, ал. 1а и 3 от Закона за здравето и за реда и условията за тяхното одобряване, ползване и заплащане, НЗОК е предложения относно правото на заявителите да подават заявления за заплащане на трансплантация в държави извън държави – членки на Европейския съюз, Европейското икономическо пространство или Конфедерация Швейцария сме предложили да бъде предвидена възможност НЗОК да одобрява заплащането по тези заявления.

За периода 01.04.2019 г. – 30.09.2019г. Национална здравноосигурителна каса е извършила разходи за лечение на лица над 18-годишна възраст в размер на 97 791,50 лв.